CELEX: 32012D0364
Language: da
Date: 2012-06-25 00:00:00
Title: 2012/364/EU: Rådets afgørelse af 25. juni 2012 om den holdning, som Den Europæiske Union skal indtage i Det Blandede EØS-udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen

7.7.2012   
            
            
               DA
            
            
               Den Europæiske Unions Tidende
            
            
               L 177/5
            
         RÅDETS AFGØRELSE
   af 25. juni 2012
   om den holdning, som Den Europæiske Union skal indtage i Det Blandede EØS-udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen
   (2012/364/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, artikel 114, stk. 1, og artikel 207, stk. 2, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EF) nr. 764/2008 af 9. juli 2008 om procedurer for anvendelsen af visse nationale tekniske forskrifter på produkter, der markedsføres lovligt i en anden medlemsstat (2), skal indarbejdes i aftalen om Det Europæiske Økonomiske Samarbejdsområde (»EØS-aftalen«).
            
         
               (2)
            
            
               Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter (3) skal indarbejdes i EØS-aftalen.
            
         
               (3)
            
            
               Europa-Parlamentets og Rådets afgørelse nr. 768/2008/EF af 9. juli 2008 om fælles rammer for markedsføring af produkter (4) skal indarbejdes i EØS-aftalen.
            
         
               (4)
            
            
               Afgørelse nr. 768/2008/EF fastsætter fælles principper og referencebestemmelser til fremtidig lovgivning, der harmoniserer betingelserne for markedsføring af produkter, og en referencetekst for eksisterende lovgivning.
            
         
               (5)
            
            
               Forordning (EF) nr. 764/2008 ophæver Europa-Parlamentets og Rådets beslutning nr. 3052/95/EF af 13. december 1995 om indførelse af en ordning for gensidig information om nationale foranstaltninger, der fraviger princippet om frie varebevægelser inden for Fællesskabet (5), der er indarbejdet i EØS-aftalen. EØS-aftalen bør derfor ændres for at tage hensyn til forordning (EF) nr. 764/2008.
            
         
               (6)
            
            
               Forordning (EF) nr. 765/2008 ophæver Rådets forordning (EØF) nr. 339/93 af 8. februar 1993 om kontrol med, at produkter indført fra tredjelande overholder produktsikkerhedsreglerne (6), der er indarbejdet i EØS-aftalen. EØS-aftalen bør derfor ændres for at tage hensyn til forordning (EF) nr. 765/2008.
            
         
               (7)
            
            
               Afgørelse nr. 768/2008/EF ophæver Rådets afgørelse 93/465/EØF af 22. juli 1993 om modulerne for de forskellige faser i procedurerne for overensstemmelsesvurdering og regler om anbringelse og anvendelse af »CE-overensstemmelsesmærkningen«, med henblik på anvendelse i direktiverne om teknisk harmonisering (7), der er indarbejdet i EØS-aftalen. EØS-aftalen bør derfor ændres for at tage hensyn til afgørelse nr. 768/2008/EF.
            
         
               (8)
            
            
               Bilag II til EØS-aftalen bør derfor ændres i overensstemmelse hermed.
            
         
               (9)
            
            
               Den holdning, som Unionen skal indtage i Det Blandede EØS-udvalg, bør derfor baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som Unionen skal indtage i Det Blandede EØS-udvalg til den foreslåede ændring af bilag II (Tekniske forskrifter, standarder, prøvning og certificering) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 25. juni 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EUT L 218 af 13.8.2008, s. 21.
   
      (3)  EUT L 218 af 13.8.2008, s. 30.
   
      (4)  EUT L 218 af 13.8.2008, s. 82.
   
      (5)  EFT L 321 af 30.12.1995, s. 1.
   
      (6)  EFT L 40 af 17.2.1993, s. 1.
   
      (7)  EFT L 220 af 30.8.1993, s. 23.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af bilag II (Tekniske forskrifter, standarder, prøvning og certificering) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EF) nr. 764/2008 af 9. juli 2008 om procedurer for anvendelsen af visse nationale tekniske forskrifter på produkter, der markedsføres lovligt i en anden medlemsstat (1) skal indarbejdes i aftalen om Det Europæiske Økonomiske Samarbejdsområde (»EØS-aftalen«).
               
            
                  (2)
               
               
                  Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter (2) skal indarbejdes i EØS-aftalen.
               
            
                  (3)
               
               
                  Europa-Parlamentets og Rådets afgørelse nr. 768/2008/EF af 9. juli 2008 om fælles rammer for markedsføring af produkter (3) skal indarbejdes i EØS-aftalen.
               
            
                  (4)
               
               
                  Afgørelse nr. 768/2008/EF fastsætter fælles principper og referencebestemmelser til fremtidig lovgivning, der harmoniserer betingelserne for markedsføring af produkter, og en referencetekst for eksisterende lovgivning.
               
            
                  (5)
               
               
                  Forordning (EF) nr. 764/2008 ophæver Europa-Parlamentets og Rådets beslutning nr. 3052/95/EF af 13. december 1995 om indførelse af en ordning for gensidig information om nationale foranstaltninger, der fraviger princippet om frie varebevægelser inden for Fællesskabet (4), der er indarbejdet i EØS-aftalen. EØS-aftalen bør derfor ændres for at tage hensyn til forordning (EF) nr. 764/2008.
               
            
                  (6)
               
               
                  Forordning (EF) nr. 765/2008 ophæver Rådets forordning (EØF) nr. 339/93 af 8. februar 1993 om kontrol med, at produkter indført fra tredjelande overholder produktsikkerhedsreglerne (5), der er indarbejdet i EØS-aftalen. EØS-aftalen bør derfor ændres for at tage hensyn til forordning (EF) nr. 765/2008.
               
            
                  (7)
               
               
                  Afgørelse nr. 768/2008/EF ophæver Rådets afgørelse 93/465/EØF af 22. juli 1993 om modulerne for de forskellige faser i procedurerne for overensstemmelsesvurdering og regler om anbringelse og anvendelse af »CE-overensstemmelsesmærkningen«, med henblik på anvendelse i direktiverne om teknisk harmonisering (6), der er indarbejdet i EØS-aftalen. EØS-aftalen bør derfor ændres for at tage hensyn til afgørelse nr. 768/2008/EF.
               
            
                  (8)
               
               
                  Bilag II til EØS-aftalen bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      I kapitel XIX i bilag II til EØS-aftalen foretages følgende ændringer:
      
                  1)
               
               
                  Punkt 3b (Rådets forordning (EØF) nr. 339/93) affattes således:
                  »32008 R 0765: Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93 (EUT L 218 af 13.8.2008, s. 30).
                  Bestemmelserne i forordningen gælder i forbindelse med denne aftale med følgende tilpasninger:
                  
                              a)
                           
                           
                              I artikel 4 tilføjes følgende sidst i stk. 2:
                              »Liechtenstein skal også kunne få adgang til Schweiz' nationale akkrediteringsorgan for de produktsektorer, der er omfattet af aftalen mellem Det Europæiske Fællesskab og Det Schweiziske Forbund om gensidig anerkendelse af overensstemmelsesvurdering, og for hvilke EU's krav og de schweiziske krav anses for at være identiske, jf. artikel 1, stk. 2 og 3, i nævnte aftale.«
                           
                        
                              b)
                           
                           
                              Produkter, der eksporteres fra Liechtenstein til andre kontraherende parter, kan underkastes grænsekontrol i henhold til artikel 27-29.«
                           
                        
            
                  2)
               
               
                  Punkt 3d (Rådets afgørelse 93/465/EØF) affattes således:
                  »32008 D 0768: Europa-Parlamentets og Rådets afgørelse nr. 768/2008/EF af 9. juli 2008 om fælles rammer for markedsføring af produkter og om ophævelse af Rådets afgørelse 93/465/EØF (EUT L 218 af 13.8.2008, s. 82).«
               
            
                  3)
               
               
                  Punkt 3f (Europa-Parlamentets og Rådets beslutning nr. 3052/95/EF) affattes således:
                  »32008 R 0764: Europa-Parlamentets og Rådets forordning (EF) nr. 764/2008 af 9. juli 2008 om procedurer for anvendelsen af visse nationale tekniske forskrifter på produkter, der markedsføres lovligt i en anden medlemsstat, og om ophævelse af beslutning nr. 3052/95/EF (EUT L 218 af 13.8.2008, s. 21).
                  Bestemmelserne i forordningen gælder i forbindelse med denne aftale med følgende tilpasninger:
                  Forordningen anvendes kun på produkter, der er omfattet af artikel 8, stk. 3, i aftalen.
                  Forordningen finder ikke anvendelse på Liechtenstein for så vidt angår produkter, der er omfattet af bilag I, kapitel XII og XXVII i bilag II og protokol 47 til aftalen, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter også omfatter Liechtenstein.«
               
            
                  4)
               
               
                  Følgende indsættes i punkt 3h (Europa-Parlamentets og Rådets direktiv 2001/95/EF):
                  », som ændret ved:
                  
                              —
                           
                           
                              
                                 32008 R 0765: Europa-Parlamentets og Rådets forordning (EF) nr. 765/2008 af 9. juli 2008 (EUT L 218 af 13.8.2008, s. 30).«
                           
                        
            Artikel 2
      Den islandske og den norske udgave af forordning (EF) nr. 764/2008 og (EF) nr. 765/2008 og afgørelse nr. 768/2008/EF, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (7).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L 218 af 13.8.2008, s. 21.
      
         (2)  EUT L 218 af 13.8.2008, s. 30.
      
         (3)  EUT L 218 af 13.8.2008, s. 82.
      
         (4)  EFT L 321 af 30.12.1995, s. 1.
      
         (5)  EFT L 40 af 17.2.1993, s. 1.
      
         (6)  EFT L 220 af 30.8.1993, s. 23.
      
         (7)  [Ingen forfatningsmæssige krav angivet.] [Forfatningsmæssige krav angivet.]